Til beboerne i

Sydals Ældreboliger

 Dato 19. november 2019

**Referat fra ordinært beboermøde.**

Der var indkaldt til det ordinære beboermøde, som blev afholdt

**Mandag, den 18. november 2019 kl. 10.00-12.30 incl. Spisning**

**på Midthave 42, Lysabild**

Dagsorden:

1. Ole Stisen bød velkommen og præsenterede bestyrelsen, Chr. Nielsen ejd. Funktionær og forretningsfører Hans Peter Hollænder. Der var mødt 7 beboere. Valg af dirigent: Ole Stisen (OL) valgt. Referent Hans Peter Hollænder.
2. Orientering/beretning herunder om langtidsplan og rundgang ved formand Ole Stisen. OL fortalte om rundgangen og beklagede med lidt dårlig samvittighed, at der desværre ved opfølgning på sidste års rundgang kunne konstateres at maling af et vindue på Vimmelskaftet 12 F var glemt. Det tages med igen nu her. På Kobbelled skal der males sternbrædder og gavle, og de nye læhegn skal males, når det er betids i forhold til imprægneringen. Det bliver fremover Hededanmark, der kommer til at passe det grønne på Kobbelled ligesom de øvrige steder. På Ertebjergvej etableres en fælles p-plads til de 2 boliger i dobbelthuset. OL opfordrede til at flere gjorde brug af det nyindrettede gæsteværelse på Midthave 42, som alle fik lejlighed til at besigtige efter mødet. Beretning taget til efterretning.
3. Fremlæggelse af foreningens årsregnskab for 2018 til orientering ved HPH. Gennemgået. Der er en god økonomi.
4. Forslag. Der er ikke omkommet forslag.
5. Fremlæggelse af budget for 2020 med forslag om uændret husleje – til godkendelse. Godkendt.
6. Valg af beboerrepræsentant og valg af suppleant for beboerrepræsentant. Der blev ingen beboerrepræsentant eller suppleant valgt. Tages op igen på næste års møde.
7. Eventuelt. Det blev nævnt, at varmepumperne på Kobbelled fik problemer, når der var frostvejr. Til opfølgning med leverandøren Thybo. Uden at komme til nogen endegyldig konklusion blev brug af fælleshuset i Tandsbusk drøftet igen, da det ikke bliver meget brugt. Der var dog enighed om, at vi må vente og se og håbe på, at der måske kommer nogle ildsjæle, som kan finde på en passende brug. Manglende/dårlig sortering af genbrugsaffald på Midthave blev drøftet. CN vil sørge for, at der kommer en seddel med ud.